text: Далио: Късите позиции на европейските акции донесоха огромни печалби - infostock.bg
  Далио: Късите позиции на европейските акции донесоха огромни печалби
  25 Март 2020 16:15
  След спадането на европейските акции Bridgewater Associates е спечелил над 4 млрд. евро от късите си позиции, преди да ги оттегли през миналата седмица. Това заяви съоснователят на най-големия хедж фонд в света - Рей Далио, цитиран от Financial News.
  "Въпреки че няма да коментираме конкретните ни позиции, Bridgewater търгува на повече от 150 фондови борси по света и като такъв има много взаимосвързани позиции, често за да хеджира други позиции, и те често се променят. Така че би било погрешно да погледнете някоя конкретна позиция по всяко време, за да се опитате да изградите цялостна стратегия", коментира Далио.
  Седмицата преди пониженията Bridgewater Associates е отворила над 100 къси позиции в 43 европейски компании на обща стойност над 14 млрд. евро.
  Далио подчерта, че корпоративните загуби в САЩ от пандемията от коронавирус могат да надминат 4 трилиона долара, а в световен мащаб - 12 трлн. долара.
  "Това, което се случва, не се е случвало преди в нашия живот. Това, което имаме, е криза. Ще има и хора, които ще понесат много големи загуби. Необходимо е правителството да харчи повече пари, много повече пари", заяви Далио.
  "Разочаровани сме, защото трябваше да правим пари, а не да губим пари, по този начин, както направихме през 2008 г.", коментира Далио.
  Наскоро Далио изрази съжаление, че не е махнал рисковите си активи на фона на коронавирусната пандемия.
  "Не знаехме как да навигираме вируса и сбъркахме, защото не сме мислили, че имаме предимство в търговията с него. Така че останахме на позициите си и в ретроспекция трябваше да намалим всички рискове.", каза Далио.
  Умелата навигация на Далио по време на финансовата криза преди 12 години помогна за изграждане на имиджа на легендарния инветситор.
  Въпреки това, настоящата ситуация с COVID-19, която е заразила хиляди хора в повече от 180 страни, потискайки рекордния бичи пазар при американските акции, обърка инвеститорa милиардер, ръководител и основател на Bridgewater Associates.
  В действителност Далио, който помага в управлението на хедж фонда за 160 милиарда долара, на няколко пъти предупреждаваше инвеститорите за това, което може да се случи на пазарите.